«Մուլտի Սոլար» ընկերությունը կառուցվել է Գագիկ Ծառուկյանի և ամերիկահայ գործարար Զարեհ Բալասանյանի միահամուռ ուժերով: Այս արևային պանելների արտադրությամբ մեր երկիրը թևակոխում է մի նոր տնտեսական զարգացման փուլ, որը հետագայում հնարավորություն կտա էլ ավելի ամրապնդելու մեր կապերը արտաքին առևտրային գոտում: Արևային պանելները նաև արտահանելու են ԱՄՆ և ՌԴ, սակայն պահանջարկն արդեն իսկ այնքան մեծ է, որ նախատեսվում է հետագայում արտադրել 200-400 ՄՎտ հզորությամբ արտադրություն, որը հավասարազոր է ատոմակայանի ստեղծած էներգիային, այս քայլով նրանք կնպաստեն ոչ միայն էլեկտրաէներգիայի վրա կատարվող ծախսերի նվազմանը, այլ նաև կստեղծվեն 200 նոր աշխատատեղ: Ինչպես նաև գործարանի բարձր արդյունավետության շնորհիվ սպասվում է ցածր արժեքով էլեկտրաէներգիա, որը շուկայում կլինի մրցունակ: